b'\n_START_ARTICLE_\nSplet\n_START_PARAGRAPH_\nSpl\xc3\xa8t, svet\xc3\xb3vni spl\xc3\xa8t ali z angle\xc5\xa1ko kratico WWW je porazdeljen hipertekstni (nadbesedilni) sistem, ki deluje v medmre\xc5\xbeju. Hipertekstne dokumente pregledujemo s programom, imenovanim brskalnik, ki s spletnega stre\xc5\xbenika dokument prenese in ga prika\xc5\xbee, navadno na ra\xc4\x8dunalni\xc5\xa1kem zaslonu. Besedilnim spletnim dokumentom pravimo spletna stran, smiselno povezanim spletnim mestom pa spleti\xc5\xa1\xc4\x8de. V spletnih straneh so lahko povezave, ki ka\xc5\xbeejo na druge spletne strani ali celo po\xc5\xa1ljejo povratno informacijo spletnemu stre\xc5\xbeniku. Za sprehajanje po spletnih straneh se uporablja izraz deskanje.'